John Wold

John Johnsen Wold (født 9. desember 1870 i Åsen i Nord-Trøndelag, død 30. desember 1951 i Verdal) var en norsk gårdbruker og lokalpolitiker for Bondepartiet. Han var ordfører i Åsen kommune i periodene 1923–1925 og 1932–1937.

John Wold var født på gården Hove i Åsen, og var sønn av lensmann John J. Wold og Didrikke (f. Rygh). Farfaren John J. Wold (f. 1795) var lensmann i Åsen, og morfaren Peder Strand Rygh var lensmann i Verdal. John Wold (f. 1870) overtok heimgården fra årsskiftet 1900–1901, og var eier og bruker der til i 1938. Han var gift med Marit Sofie Husby (1879–1951), og hadde fem barn.

Fra 1918 var John Wold bestyrer for Åsen bygdealmenninger. Wold var formann i Inn-Trøndelag skogselskap 1934–1946 og styreformann i Aasen Sparebank 1933–1942. Han satt i herredsstyret fra 1914.

Referanser 

Ordførere i Åsen
Sp-ordførere i Nord-Trøndelag
Norske bønder
Personer fra Levanger kommune